2016. aasta suveolümpiamängud

2016. aasta suveolümpiamängud (portugali Jogos Olímpicos de Verão de 2016) ehk XXXI olümpiaadi suveolümpiamängud olid 5.–21. augustini 2016 Brasiilias Rio de Janeiros peetud suveolümpiamängud. Need olid esimesed Lõuna-Ameerikas toimunud olümpiamängud, esimesed olümpiamängud portugalikeelses riigis ja esimesed suveolümpiamängud, mis peeti täielikult talvisel ajal. Võistluste peaareen oli Maracanã staadion. Lisaks toimus osa võistlusi São Paulos, Belo Horizontes, Salvadoris, Brasílias ja Manauses. Võistluste eelarve oli 11,6 miljardit dollarit. Suveolümpiamängudel osales üle 11 000 sportlase 205 riigist, lisaks osales ühtse võistkonnana pagulaskoondis. Esimest korda osalesid suveolümpiamängudel Kosovo ja Lõuna-Sudaan. 2016. aasta suveolümpiamängudel oli kavas 306 võistlust 28 spordialal. Uuesti oli olümpiakavasse võetud ragbi (viimati oli see kavas 1924. aastal) ja golf (viimati oli see kavas 1904. aastal). 2016. aasta suveolümpiamängude deviis oli "Ela kirega" (Viva sua paixão). 2016. aasta suveolümpiamängude maskott oli Vinicius, kes on inspireeritud Brasiilia metsiku looduse loomadest ning kelles on kassi, ahi ja linnu elemente. 2016. aasta suveolümpiamängude korraldamisõigust taotles seitse linna: Tōkyō (Jaapan), Rio de Janeiro (Brasiilia), Praha (Tšehhi), Chicago (USA), Madrid (Hispaania), Doha (Katar) ja Bakuu (Aserbaidžaan). Viimasesse vooru jõudsid neist Tōkyō, Rio de Janeiro, Chicago ja Madrid. Kõige vähem võimalusi arvati olevat Prahal ning Madridil, sest 2012. aasta suveolümpiamängud toimusid Londonis. Samuti puudub Praha lähedal suur veekogu, mille tõttu tegid korraldajad ettepaneku korraldada purjeregatt Poolas Läänemeres. 2. oktoobril 2009 Kopenhaagenis toimunud ROK-i 121. istungil valiti olümpiamängude korraldajaks Rio de Janeiro. Kavandatud on neli võistluspaikade kobarat, mida kasutatakse ka XV paraolümpiamängudel: Barra (Barra da Tijuca) Rio de Janeiro olümpiaareen – võimlemine ja korvpalli finaalmäng Maria Lenki veekeskus – vettehüpped, veepall Olümpia veestaadion – ujumine, sünkroonujumine Rio de Janeiro olümpiamängude velodroom – trekisõit Olümpia tennisekeskus – tennis Olümpia Hokikeskus – maahoki Riocentro – tõstmine, lauatennis, poks, sulgpall Olümpia treeningukeskus – korvpall, käsipall, maadlus, judo, taekwondo Copacabana Copacabana Arena – rannavõrkpall Flamengo Park – kergejõustikust käimine ja maanteerattasõit Fort Copacabana – maratonujumine ja triatlon Lagoa Rodrigo de Freitas – aerutamine ja sõudmine Marina da Glória – purjetamine Guanabara lahel Deodoro Maracanã – Maracanã staadionil jalgpall ja ava- ja lõputseremoonia Enamik võistluspaikadest on valmis ehitatud 2007. aasta Pan-Ameerika mängudeks. 2016. aasta suveolümpiamängude avatseremoonia toimus 5. augustil Maracanã staadionil. See oli esimene kord pärast 1900. aastat, mil suveolümpiamängude avatseremoonia ei toimunud kergejõustikustaadionil. Olümpiadelegatsioonide paraadil kandis Eesti lippu purjetaja Karl-Martin Rammo. Olümpiatule süütas staadionil maratonijooksja Vanderlei Cordeiro de Lima. Olümpiamängud avas Brasiilia ajutine president Michel Temer. Olümpiavande andis sportlaste nimel Brasiilia purjetaja Robert Scheidt, kohtunike nimel Martinho Nobre ja treenerite nimel Adriana Santos. Olümpiamängude avatseremoonial käisid käimasolevate poliitiliste ja muude olümpiamänge mõjutavate probleemide tõttu vaid vähesed riigipead. Värvilegend ajakava juurde: Viimane rida: finaalide arv üksikutel spordialadel ¹ = ROK koondab ujumise, kujundujumise, veepalli ja vettehüpped veespordi alla. ² = ROK koondab riistvõimlemise, trampoliinvõimlemise ja iluvõimlemise võimlemise alla. Aerutamine (16) Golf (2) Jalgpall (2) Jalgrattasport (18) Judo (14) Kergejõustik (47) Korvpall (2) Kujundujumine (2) Käsipall (2) Laskmine (15) Lauatennis (4) Maadlus (18) Maahoki (2) Moodne viievõistlus (2) Poks (13) Purjetamine (10) Ragbi (2) Ratsutamine (6) Sulgpall (5) Sõudmine (14) Taekwondo (8) Tennis (5) Triatlon (2) Tõstmine (15) Ujumine (34) Veepall (2) Vehklemine (10) Vettehüpped (8) Vibulaskmine (4) Võimlemine (18) Võrkpall (4) Suurim võistkond oli Ameerika Ühendriikidel (554 sportlast). Väikseim võistkond oli Tuvalul (1 sportlane). Esimest korda võistlesid suveolümpiamängudel ühtse võistkonnana Kosovo ja Lõuna-Sudaan. Lisaks 205 ROK-i liikmesriigile osalesid olümpiamängudel olümpialipu all pagulaskoondis (10 sportlast), kuhu kuulusid eri riikide pagulassportlased, ja sõltumatud sportlased, kuhu kuulusid Kuveidi sportlased, sest ROK peatas Kuveidi Olümpiakomitee tegevuse. 2016. aasta suveolümpiamängudel osalenud riigid koos sportlaste arvuga:  Pikemalt artiklis 2016. aasta suveolümpiamängude medalitabel      Korraldajariik (Brasiilia) Allikas: 2016. aasta suveolümpiamängude maskott on Vinicius, kes on saanud nime Brasiilia luuletaja ja helilooja Vinicius de Moraese järgi. Vinicius on segu paljudest Brasiilias elavatest loomadest. Viniciuse kaaslaseks on paraolümpiamängude maskott Tom, kes sai nime teise Brasiilia muusiku, Antônio Carlos Jobim järgi. 2007. aasta Pan-Ameerika mängud 2014. aasta jalgpalli maailmameistrivõistlused 31. juuli 2012, Copacabana Zone (English), youtube.com "Medalitabel Rio olümpiamängude leheküljel". Originaali arhiivikoopia seisuga 18. august 2016. Vaadatud 6. augustil 2016. "Rio 2016 maskotid". Eesti Olümpiakomitee Ametlik koduleht Rahvusvahelise Olümpiakomitee koduleht Eesti Olümpiakomitee koduleht 16 MAR 2017, Olympic News, Rio 2016 sets new standards for legacy planning, the factsheet